b'\n_START_ARTICLE_\nNyfascisme\n_START_PARAGRAPH_\nNyfascisme er en etterkrigsideologi som innbefatter sentrale elementer av fascisme. Beskrivelsen nyfascistisk kan v\xc3\xa6re dekkende for grupperinger som uttrykker en grad av tilh\xc3\xb8righet til Benito Mussolini og italiensk fascisme eller andre fascistiske ledere/stater. Nyfascisme kan ha elementer av nasjonalisme, anti-kommunisme og motstand mot innvandring, og vil v\xc3\xa6re mot det parlamentariske system og et liberalt demokrati._NEWLINE_Hvorvidt en gruppering er nyfascistisk eller ikke vil v\xc3\xa6re grunnlag for diskusjon, s\xc3\xa6rlig tatt i betraktning at uttrykket benyttes som et politisk skjellsord. Visse etterkrigsregimer har blitt beskrevet som nyfascistiske p\xc3\xa5 bakgrunn av deres autokratiske system. Organisasjoner har blitt kalt nyfascistiske p\xc3\xa5 bakgrunn av deres eksperimentering med fascistisk ideologi og fascistiske ritualer. Et eksempel p\xc3\xa5 en slik organisasjon er det ungarske partiet MIEP (the Hungarian Justice and Life Party). Nyfascistiske bevegelser kan beskrives som mer rendyrkede h\xc3\xb8yreorienterte enn fascistiske bevegelser typisk var i f\xc3\xb8rkrigstiden. Uttrykket har til en viss grad blitt synonymt med en radikal h\xc3\xb8yrevridning.'